Теодор Траянов
Вечно млади

chitanka.info

Витае образът на бъдна есен.

Но пролетта из всеки цвят се смей.

Свещен живот, от нейний лъх донесен,

в очите, ти надникнал се люлей.

В играта на мечти, лазурносини,

предсещам аз нетленна красота!

Люби? Над нас съдбата ни ще мине

кат бегла сянка в слънчева мечта!

И вечно млади в любовта ще зърнем

далечните води на вечен вир,

и първий лист ний с радост ще обърнем

у книгата на чудния си мир!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.